Viktor Orban: „Italienii și ungurii sunt două popoare luptătoare care nu își vor ceda niciodată țara străinilor”
Italienii și ungurii sunt două popoare luptătoare pentru libertate care nu se vor preda niciodată, nu vor renunța niciodată la libertatea lor și nu își vor ceda niciodată țara străinilor, a declarat premierul Ungariei, Viktor Orbán, duminică, 6 octombrie, în Italia, la adunarea Ligii conduse de Matteo Salvini, care a avut loc pe câmpul din apropierea micului oraș Pontida, de lângă Bergamo, informează MTI.